《赵虚斋挽诗 其二》
宋代·林希逸

奥学深功在易通，御题褒句圣恩隆。成书自讲前无例，异论难齐久始公。

辞有所之端可据，文无不变论尤工。皋比定集诸仙听，独惜丁宽道不通。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。